Հակիրճ բնութագրենք ամենակարեւոր հոգեբանական խնդիրներից մեկը, որին բախվում են այն էթնիկ համայնքները, որոնք իրենց առջեւ իրավական պետություն ստեղծելու խնդիր են դնում: Մարդիկ հաճախ չեն հասկանում, թե ինչու են իրենք որոշակի էթնիկ համայնքի անդամներ: Բայց երբ պետություն ստեղծելու նպատակ են դնում՝ գիտակցում են, որ դա անում են, որպեսզի միասնական ուժերով ապահովեն իրենց անվտանգությունն ու արժանավայել գոյության պայմանները: Բայց միշտ չէ, որ ողջամտորեն են ընկալում, թե ինչու հենց այդ համայնքի շրջանակներում են նպատակադրվում պետություն կառուցել: Ի՞նչն է նրանց միավորում: Հաճախ միավորման նպատակն առեղծվածային իմաստ է ձեռք բերում՝ որոշելով համակեցության բազմաբարդ աշխարհը: